**Odôvodnenie nerozdelenia zákazky na časti**

podľa § 28 ods. 2 zákona

Verejný obstarávateľ nerozdelil predmet zákazky na časti z dôvodu, že sa jedná o jeden celok plnenia
s rovnakým druhom predmetu zákazky, a to Protichemický ochranný oblek typ 1a ET. Tovar ako celok musí byť vyrobený ako jeden kus; kukla, obuv (čižmy) a rukavice musia byť pevne spojené s ochranným oblekom, preto rozdelenie by nebolo logické z pohľadu hospodárnosti.

Plnenie predmetu zákazky, ktorým je dodanie identického druhu tovaru je charakteristické pre zadávanie jednej zákazky ako celku. Pokiaľ sa zadáva určité vecné a čo do účelu využitia ucelené plnenie, potom je verejný obstarávateľ oprávnený také plnenie zadávať v rámci jednej verejnej zákazky.

Predmetný tovar je poskytovaný rovnakým okruhom potenciálnych uchádzačov, a to najmä vzhľadom na rozsah a špecifickosť zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.
Na relevantnom trhu sú hospodárske subjekty, ktoré sú schopné a oprávnené plniť predmet zákazky a predložiť ponuku.